經數: 一七三五

經名: 大方廣佛華嚴經疏卷第二十四

頁數: 六八一

上              欄

發業潤業唯此二故. 能引能生各擧初故. 從

癡有愛病之源故. 涅槃三十四云. 從無明

生愛. 當知是愛卽是無明. 從受生取當知

是取卽無明. 愛等亦似斯義. 又約三際. 無

明爲本愛取爲際. 此二中間. 有識等五及生

老死. 今悟無明. 由迷過去有識等五. 現在

之愛卽是無明. 若不斷者輪轉不息. 今思

斷之. 將來無復生死矣. 後三約淨. 聲聞是

人四諦爲法. 所行道品爲集. 所成果爲涅

槃. 十二因緣是緣覺法. 無邊法界是菩薩法.

又知聲聞卽是知苦. 以聲聞苦是已知故.

但擧其位. 法卽是彼所行之法卽是道諦. 集

卽是彼惑. 集未盡是爲集諦. 已有斷故法

後說之. 涅槃卽是滅諦. 已證滅故改名涅

槃. 緣覺菩薩準斯可見. 前釋通因後釋就

果. 若定以前二爲分段. 後三爲變易. 則小

乘三果已前應受變易. 直往七地已下. 非

此所知故不可也. 第二釋如實知義. 非唯

能知行相. 亦顯所知之相也. 先徵後釋. 徵

意云. 爲隨相知爲無相知. 若隨相知寧異

凡小. 若無相知. 無相無知故言云何知. 後釋

意云. 知相知性無有障□. 是菩薩所知. 無

知之知是菩薩知. 文分二別. 先約自利明

知苦集. 後約利他彰知滅道. 二文影略

應各具四. 又二段中含前五類. 具顯三乘.

今初段中知. 從業報是五蘊相. 業集報苦是

二諦相. 言諸行因緣之所造作. 十二支相諸

行因緣. 卽是集相之所造作. 是苦諦相. 上辨

知相. 一切已下顯知無相. 通於苦集. 初

中              欄

有二句共三乘相. 非我已下釋成上文. 揀

二別相. 由非我故空無有實. 但假五陰是

聲聞相. 以非堅固空無有實. 但緣成假是

緣覺相. 若無少法可得空無有實. 但虛假

幻相是菩薩相. 非安立諦無可成故. 二欲令

已下. 次約利他彰知滅道. 能知實性是道

諦相. 法不可壞及所知性. 卽滅諦相. 廣爲宣

說唯菩薩相. 文中二. 初標說意. 二爲說下展

轉徵釋. 總有三重. 初徵意云. 說何等法令

知實性. 釋云. 說不可壞此略示其宗. 次徵

云. 此不可壞爲性爲相. 此尋說處. 釋云相

卽性故. 五類等法皆不可壞. 依般若中. 自

色已上種智已還. 悉皆遍歷. 後徵云. 現見

諸法. 猶如聚沫泡焰[&FFFF]#[&FFFF]#幻夢不實. 那言不

壞下釋所由略由三義. 一色等性空無可

壞故若壞方空非本空故. 二由空卽眞同

法性故. 若壞方眞事在理外故. 三由卽空

不待壞故. 壞則斷滅. 文中十句五對. 初無

我無造故不可壞. 二離能所詮故. 三能生

不生所生不起故. 四因不取果果不與因

故. 五體無動轉用無作相故. 第三總結多

門以彰善巧者. 更有多門. 皆以無所得等

爲少方便. 則色空見盡. 壞與不壞兩亡. 不

隨境轉. 名不由他悟. 第二釋無盡義. 有標

徵釋結. 釋亦十事五對. 一因緣二敎理. 三福

智四持辨. 五智通. 福智中云. 一味者. 百華異

色共成一陰. 萬法雖殊貫之一智. 亦如上

□無不入也. 三結四歎文可知. 第八念藏.

釋相中有四. 一總標念體. 二所念差別. 三

下              欄

能念勝相. 四明念益相. 二憶念下所念差別

中. 唯依宿住以辨明記. 略擧十事以顯無

盡. 一生二劫. 三佛名四授記. 五演敎六衆會.

七說義八根性. 九所治十能治. 文□可知. 十

二分敎今當略說. 舊名十二部經. 恐濫部

帙改名分敎. 各隨有二相. 唯修多羅或二或

三. 修多羅者. 此云契經廣如初卷. 言二相

者. 一是總相. 謂涅槃十五云始從如是我聞.

終至歡喜奉行皆修多羅. 二者別相. 雜集十

一云. 謂長行綴緝. 略說所應說義. 然更有

異名異名有四. 一法本二但名經. 三直說

四聖敎. 言法本者. 遠公以五義釋之. 一敎

爲理本. 二經爲論本. 三總爲別本. 四初爲

後本. 五略爲廣本. 以彼立三修多羅故. 一

總相二別相三本相. 亦名略相. 總不異前.

別謂就前總相分出十一. 餘不收者. 還復

攝在修多羅中. 名爲別相用斯別相望祇

夜等. 爲其本故. 名初爲後本. 言本相者.

於彼別相十二部中. 初略標擧名修多羅.

後廣釋者隨別名之. 如言色者卽是根本

略相. 復云靑黃等者是名廣相. 故云略爲

廣本. 然其後二. 不違雜集長行綴緝等言.

綴緝卽是十一所不攝者. 如賢首品云. 爾

時文殊師利說無濁亂淸淨行大加德已等

類. 此是結集綴緝. 非佛正說. 故云十一所

不攝者. 其略說所應說義. 卽是略爲廣本.

如欲顯示菩提心功德故. 卽其類也. 此第

三略相亦順成實. 成實名直說. 語言總相而

言名爲直說. 一一語言多義分別. 名非直

經數: 一七三五

經名: 大方廣佛華嚴經疏卷第二十四

頁數: 六八二

上              欄

說. 斯則通十二分敎皆有此一. 若十二分

中修多羅. □通前三. 若三藏修多羅唯局總

相. 但開雜集別義. 以成後二有不曉者妄

非先賢. 而云修多羅但依總相業用. 則違

諸論長行綴緝等. 言二祇夜者. 此云應頌.

一與長行相應之頌. 由於長行說未盡故.

雜集云. 不了義經應更頌釋. 如十住品發

心住頌. 卽其類也. 二爲後來應更頌故. 涅

槃云. 佛昔爲諸比丘說契經意. 爾時復有

利根衆生. 爲聽法故後至佛所. 卽便問人.

如來向者爲說何事. 佛時知已.  卽因本經

以偈頌曰. 我昔與汝等不識四眞諦. 是故

久流轉生死大苦海等. 三授記者. 梵云和

伽羅那. 亦云記別. 記者錄也. 別謂分別. 一

記弟子生死因果. 其文非一. 二記菩薩當

成佛事. 如記彌勒. 此發心品及出現品. □

有其文四伽陀者. 此云諷頌. 諷卽是頌. 謂

孤起偈. 一爲易誦持故. 二爲樂偈者故. 三

天偈[&FFFF]#皆是其流. 五尼陀那此云因緣. 一因

請方說爲重法故. 如三家五請等. 二因事

方說知本末故. 如觀善財. 又雜集云. 又有

因緣制立學處. 卽因事制戒. 亦第二攝. 六

優陀那此云自說. 一爲令知而請法故. 如

十地本分等. 二爲令所化生殷重故. 念佛

慈悲爲不請友. 如普賢行品等. 七本事者.

梵云伊帝目多伽. 一說佛往事. 如說威光

太子等. 二說弟子往事. 如說諸善友因緣

等. 八本生者. 梵云□陀伽. 謂說昔受身. 一

說如來如說威光數數轉身値諸佛等. 二

中              欄

說弟子如諸善友等. 然其本事. 但云其事

除所生事. 本生要說受身耳. 九方廣者. 梵

云毘佛略. 一廣大利樂故. 二正法廣陳故. 此

經一部全受斯稱. 涅槃云. 所謂大乘方等經

典. 其義廣大猶如虛空. 雜集開爲五義. 云

方廣者. 謂菩薩藏相應言說. 亦名廣破. 以

能廣破一切障故. 亦名無比法. 無有諸法

能比類故. 一切有情利益安樂所依處故. 宣

說廣大甚深義故. 十未曾有者. 梵云阿色達

磨. 亦云希法一德業殊異故. 如佛. 初生卽

行七步. 斯經不起而升四天等. 二法體希

奇故. 謂說佛菩薩不共功德. 經文非一. 十

一譬喩者. 梵云阿波陀那. 一爲深智. 說似

令解眞故. 如法華云. 諸有智者以譬喩得

解. 如出現品一一喩明. 二爲淺識就彼取

類誘令信故. 如爲擔人說二蘊等. 此經所

無. 雜集通說. 爲令本義得明了故. 十二論

義者. 梵云優波提舍. 一以理深故. 二義不

了故. □須循環硏□. 或佛自說或菩薩相論.

如問明品等. 此之十二. 於大於小爲局爲

通. 若皆大者則違涅槃等文. 涅槃第三云.

護大乘者受持九部. 法華第一云. 我此九

部法隨順衆生說. 瑜伽等論說聲聞藏. 無

有方廣. 然諸經論. 且約一相故作是說. 如

實說者. 大小皆具. 如深密中. 菩薩依十二

分敎修奢摩他. 瑜伽二十一云. 佛爲聲聞

一一具演十二分敎. 而涅槃說大但有九

者. 依三部中之小相故. 謂因緣中取因事

制戒. 於譬喩中依爲誘引. 於論議中約

下              欄

非了義. 法華九部小者. 三相大故. 於記別中

取記作佛. 自說之內依不請友. 方廣之中

依廣大利樂. 其正法廣陳通大通小. 然契

經. 望餘總相略相則許通. 有別相則無. 應

頌諷頌本事本生. 互望□無. 本事本生望於

記別亦是互無. 自說因緣容得互有. 如因

事說不由請故. 除上所除餘皆互有. 此經

之中具足十二. 已如上引. 十二分敎義已略

周. 有欲廣知. 如涅槃十五. 雜集十1一. 瑜

伽八十一等說. 言一三昧種種性者. 如一

定中. 凡小權實多差別故. 又一多卽入故. 三

此念下明能念勝相. 於中十句. 一靜慮相應

故. 二無漏俱轉故. 三淨信俱故. 四了了知故.

五不取相故. 六離分別故. 七離所知故.

八與慧俱故. 九具上諸德故. 十離上諸過

故. 四菩薩住此下明念益相. 亦有十句. 旣

世與出世皆念故. 能離過成德□顯可知.

第九持藏. 釋相中三. 初別擧文義顯長時

持. 二持一佛下. 遍擧諸法顯能廣持. 所持

卽前所念之法. 三佛子下辨能持德量. 文有

十句. 一大之無外. 二廣能虛受. 三深難至

底. 四四邊絶相. 五外無能制. 六體無分量.

七用無窮盡. 八內含衆德. 九因徹果源. 十

餘無能究. 第十辯藏文有四別. 謂徵釋結

歎. 釋相中四. 初總擧體用雙照事理. 二種

實相名深智慧. 二說一品下顯能廣演. 三或

一日下明長時演. 二先正明. 後徵釋. 以是

十藏之終故說具前十藏. 近接總持. 復擧

陀羅尼門. 四其說法下彰辯之德. 亦有正

經數: 一七三五

經名: 大方廣佛華嚴經疏卷第二十五

頁數: 六八三

上              欄

明徵釋可知. 四歎勝中文有十句. 義該七

辯. 一無窮盡是□義味辯. 一一句中出多事

理故. 二卽捷辯. 欲言卽言無分段故. 三無

[&FFFF]#謬辯. 不以邪錯間深理故. 四無斷辯. 相

續連環故. 五應辯. 應時應機無變異故. 六

迅辯. 迅若懸河無隔□故. 已下四句. 卽一

切世間最上妙辯. 此辯有五德. 一甚深如雷

卽第八句. 二淸徹遠聞故不退轉. 卽第七句.

三其聲哀雅. 如迦陵頻伽故. 能普入一切

佛法. 卽第十句. 四能令衆生入心敬愛. 五其

有聞者歡喜無厭故. 難可得入上二卽第

九句. 上來第三依章別釋竟. 第四佛子下. 總

歎十藏勝能分三. 初標歎二徵釋. 釋有十

句攝爲五對. 一下化上心. 二□窮橫遍. 三

捨相契實. 四無變善攝. 五外護內明. 三是

爲下結歎. 此後應有偈等或是略無. 多是經

來未盡. 第四會竟

大方廣佛華嚴經疏卷第二十四

大方廣佛華嚴經疏卷第二十五

唐淸□山大華嚴寺沙門澄觀撰

升兜率天宮品第二十三(從二十二經至二十五經一半)

自下第五會. 明上賢十向. 四門同前. 初來

意中. 先會來者. 正爲答前□向問故. □前

解行以向眞證. 廣益自他令行彌綸. 無不

周故. 菩薩大乘藏經云. 以少善根引無量

果者謂□向心. 以□向心爲大利故. 故行

中              欄

後明之. 又前解行旣著. 1今悲願彌博. 後品

來者. 前會旣終將陳後說. 先明說處表法

故來. 二釋名者. 先會得名亦有三義. 同前

二會. 二釋品名. 兜率是處. 佛以法界之身

不起而應. 故名爲升. 處此說者表位超勝

是次第故. 又上下放逸. 此天知足. 表世間行

滿故. 居喜足之天. 又以彼有一生補處. 表

菩提之心功行滿故. 又積功累勳知階未

足. □勳授子乃知有餘. 菩薩亦爾. 勤苦積

行未見有餘. □向衆生乃知自足. 又欲界

六天此居其中. 表悲智均平處於中故. 又

生此天而修三福. 謂施戒定. 自餘不具偏

多不均故. 處此說也. 第三宗趣者. 會以十

向大願爲宗. 得地爲趣. 品以升天赴感爲

宗. 說向爲趣. 第四釋文. 此會有三品經.

初二當會由致. 後一正說. 所以無勝進者.

由二義故. 一以此會是三賢位終. 攝前解

行總爲趣地方便. □向當體自是勝進. 是

故無也. 此經上下其例有四. 一約行滿入位

之際. 如賢首品. 信滿總爲入住方便. 二約

願滿入證之際. 如此□向初僧祇滿. 總爲入

地方便. 三約功用滿. 入無功用之際. 如第

八地初. 總攝前七地以爲方便. 此第二僧

祇滿. 四約因位成滿之際. 如第十地初. 攝

前九地爲入方便. 此約三僧祇滿處攝也.

餘同位相接. 卽別有方便. 故非一例二. 方

欲入地必離進趣相. 與無分別爲方便

故. 就初二品. 前一化主赴機. 後品助化[&FFFF]#

佛. 今初品中大分十段. 一本會齊現. 二不離

下              欄

而升. 三見佛嚴處. 四迎佛興供. 五[&FFFF]#佛勝

德. 六請佛處殿. 七如來受請. 八天王獲益.

九承力偈[&FFFF]#. 十如來就坐. 今初也. 初言神

力卽是遍因. 未必起神境通. 但是修成心

自在力. 十方已下辨所現相. 於中亦有化

主助化. 望第四會. 旣加及須彌頂. 此亦應

云坐於樹下及須彌頂夜摩天宮. 文無者

略. 以第二段中帶前升. 後旣全擧. 前四則

影. 顯前四皆圓遍也. 而演說者. 亦通四會

之所說也. 第二爾時下. 明不離而升. 謂前

十方一切處. 四會皆儼然不散而升. 此說意.

明橫遍十方□該九會. 佛法界身遍時處

故. 餘義具如第三會初. 第三時兜率下. 見佛

嚴處中二. 初明感應緣會. 二卽於已下正顯

嚴處. 於中分二. 先明一方嚴處. 後結通十

方. 今初. 初雖標座. 下列樓帳等皆兼處

嚴. 文分爲二. 初總顯體德. 後有百萬下別

明體用. 今初有十一句. 初總餘別. 總中無

盡大願隨意出生. 悲智必俱生死無染. 名

摩尼藏. 展行彌布故有敷言. 別有十種圓滿

勝相. 以斯妙座實德成故. 初一自體相以

寶成故. 次六因相. 一深遠相. 二勝妙相. 三

廣大相. 四同體相. 五具德相. 六堅固相. 後三

總顯殊特卽座之德用. 一端嚴故. 二離染

故. 三無極故. 二別明體用中. 通有2三百

3二種百萬億. 廣上三段卽爲三別. 初廣自

體. 次有百萬億初發心下廣前殊特. 三百萬

億善根下廣前因相. 初一多明器世間嚴. 後

二顯衆生世間嚴. 皆智正覺世間之力也. 皆

經數: 一七三五

經名: 大方廣佛華嚴經疏卷第二十五

頁數: 六八四

上              欄

言百萬億者. 位增十行之百萬故. 初中長分

爲十. 前九色相嚴. 後一音聲嚴. 其一一嚴事

皆卽法門. 可以意得. 第一有十句座體嚴.

於中初句辨座層級. 後九覆座之嚴. 雖四

面行列執蓋亦爲覆座. 第二樓閣下十句. 復

於殿內建立樓閣繞座莊嚴. 亦是嚴處. 於

中初句總. 下九句別顯嚴閣. 第三寶鈴帳

下. 十句辨帳嚴. 亦是繞座. 前已辨覆故. 若

重辨者. 帳上建樓樓上覆帳重重無盡耳. 第

四妙寶華下. 有十二句辨嚴座身. 其頻婆

帳應在寶華之前. 類例穩便. 亦可十二句辨

帳. 九句嚴座身. 頻婆者此云身影質. 謂帳

莊嚴具中. 現外質之影故. 第五因陀羅金剛

寶下. 有十七句. 亦嚴座四周皆明妙寶以

爲[&FFFF]#門. 及覆亦嚴座體. 以莊嚴其藏. 是蓮

華藏故. 標中表法有異. 住行不言蓮華. 理

實應有. 或是座身之龕名藏. 第六眞珠瓔珞

下十二句. 瓔珞周垂嚴. 其摩尼身下二句. 文

似缺略. 謂因陀羅妙色寶下無所結屬. 又

非下之香類. 不可別爲一段. 第七黑□檀

下有十六句. 以香爲嚴. 阿樓那者. 此云紅

赤色. 第八雨百萬下二十句. 雨雲爲嚴. 第

九建百萬下四十八句. 座外四面嚴. 於中有

四. 初二十句. 雜雜莊嚴羅列座側. 言樓閣

延□者. 靜法云. 梵云菴[&FFFF]#迦. 此云帳輿. 若

是樓閣應云微□囊. 旣不爾者譯之誤也.

此或應爾. 前文已有樓閣故. 若重辯者亦

無大失. 寶悉底迦者. 具云塞縛悉底迦. 此

云有樂. 若見此相必獲安樂. 其形如萬字

中                  欄

具於音義. 今寶形似此. 二光明寶下九句. 光

明嚴. 言網覆者. 若世之燈. 以護夕蟲成

隱映故. 三天寶衣下九句. 寶衣敷布嚴. 四天

鈴幢下十句.  寶幢行列嚴. 第十天□出妙音

下. 辨音聲嚴. 於中二. 初十句樂音嚴. 後悅

意音下二十句法音嚴. 前中云牟陀羅者. 此

云鋒鼓. 謂云樂初奏. 此鼓先作故. 後法音嚴

中. 初十一句[&FFFF]#歎三寶. 後隨順音下九句. 說

法益物. 大文第二廣前殊特者. 前文略云

見者無厭. 亦已略明益相. 今廣顯之. 卽座

之德用. 恭敬供養復顯爲嚴. 文分爲二. 初

明獲益後申供養. 前中有三十九句. 曲分

爲四. 初十約位辨益. 二得自在下有十二

句. 雜辨得益. 三得檀下十句. 約行辨益. 四

入一切佛刹下七句. 約大用辨益. 後三□

通諸位. 或可第二段明□向. 第三段明十

行. 第四段明十地. 或唯約十住通別無□.

二諸天恭敬下. 明供養文分爲五. 初十七

句. 雜明八部人天菩薩三業設敬. 其中所作

各隨類所宜. 二天女專心下二十六句. 唯

明諸天三業敬養. 初之三句. 卽欲界天色究

竟. 後復言種種天者. 或通無色或總上諸

類. 善思惟天亦通諸類. 三菩薩天下有十二

句. 明菩薩事供養. 四諸天子從天宮出下四

句. 諸天身供養. 五思惟菩薩下十句. 菩薩修

法供養. 亦明得益. 菩薩多明得益. 諸天但

說供養者. 諸天供養是益因故. 諸天得益卽

菩薩故. 第三百萬億善根下. 廣前因深十句

可知. 所以此會嚴事偏多者. 一此天多以

下              欄

補處爲王故. 二賢位已極大悲普周故. 所以

十住無菩薩嚴. 表凡入位故. 夜摩卽有已

入位故. 然亦未廣. 而此勝相皆是如來海印

所現. 法界差別自在實德. 人法無□依正混

融之嚴事也. 第二如此世界下. 結通十方可

知. 第四爾時下迎佛興供. 於中二. 先將迎

興供二爾時如來威神力下. 見佛興供. 前

中二. 初奉迎. 二以淸淨下興供. 於中先諸

天興供. 皆從身出者. 非唯顯諸天福力. 亦

表身爲供具供自心生. 後兜率宮下菩薩興

供可知. 第二見佛興供中二先諸天後百千

億那由他先住下明菩薩. 前中三. 初明承

力見佛. 一現佛神力. 二宿善力. 三法門力.

二同興下慶遇奉迎. 三各以下正明興供.

於中三. 初十句衣盛供以散佛. 表修寂滅

以趣果故. 二百千億下十句. 明起心雨供嚴

空. 顯所修萬行稱法性空. 空有無□. 是嚴

空義. 三百千億那由他阿僧祇天子下九句.

雜申供養. 表萬行雜修故. 調順寂靜無放

逸心. 應分爲二則有十句. 第二菩薩興供

中二. 先明行成依報供. 後其諸菩薩下身出

正報供. 前中二十七句文分. 爲三初十句. 多

因. 成多果之供次八句. 一因成一果供. 後

九句一因成多果供. 應有四句. 由多因

成一果. 攝在初段. 以多因能一一成故. 又

初段卽一切中有一. 及一切中有一切. 次段

卽一中一. 後段卽一中一切也. 今初十句. 一

時倂擧多因. 後通成諸供. 出過諸天者. 勝

故多故餘可知. 第二一因一果中. 皆因果相

經數: 一七三五

經名: 大方廣佛華嚴經疏卷第二十五

頁數: 六八五

上              欄

似. 一蓋以障塵. 若度能除□. 二帳以庇蔭.

若悲爲佛境. 華以開敷如覺解淸淨. 三法

忍和悅用嚴法身. 四演敎網. 則震金剛之

妙音觀敎網則不□文而見理. 五香氣聞

而不可見. 見而不可攬. 猶幻法見而不可

取. 取而不可得. 知幻無堅以成堅法. 六周

遍法空. 是佛智身所依之境座之義也. 七□

懈慢幢樹法勝幢故. 八諸法如夢. 是佛樓

託之所也. 第三無著下一因多果供. 無著無

生但是一義. 無生約理無著約智. 此二契合

方成一因. 文中九句可知. 第二身出正報供

中. 文有十句. 初二明現身德量. 謂一一量

周法界德齊佛故. 次以從下三句. 明勝辯

之因. 次具足下四句顯勝辯所依. 後以不可

下一句. 正申辯[&FFFF]#. 皆從總持辯藏之所流

故. 情動於中故形於言. 言猶不足敬之至

也. . 第五爾時一切下. [&FFFF]#佛勝德中分二. 先

明[&FFFF]#佛身雲勝德. 後爾時如來大悲下. 明

現勝德意. 前中分二. 初[&FFFF]#佛勝德. 後爾時

大衆咸見下. 見佛光用. 前通十眼所見後

約天眼所見. 今初也. 然此經文. 次第具顯

如來二十一種殊勝功德. 以文言浩汗致古

釋同迷. 然離世間品雖具二十一句. 而此文

義兼廣. 故隨便引於諸論. 文分爲三. 初總

觀如來. 次別觀德相. 三結成觀解. 今初略

擧三德以顯一雄. 一者如來. 二言應者卽

是應供. 三正等覺卽正遍知. 此一應字亦通

屬下. 隨應覺故. 此卽總句. 離世間品名妙

悟皆滿. 佛地攝論皆名最淸淨覺. 親光釋云.

中              欄

謂佛世尊. 普於一切有爲無爲所應覺境正

開覺故. 此釋正義揀異邪覺. 又於一切所

應覺境. 淨妙圓滿正開覺故. 此釋最淸淨義.

亦明覺滿揀異菩薩. 又於一切. 如所有性

盡所有性. 正開覺故. 此釋符今等字. 謂雙

照二諦平等覺故. 亦是遍義. 故云正遍知. 彼

經無正等言. 此經缺最淸淨. 上妙嚴品則

有最言故云於一切法成最正覺. 下離世

間中復有妙悟. 妙者微妙離覺相故. 悟覺

及知名異義同. 妙正遍最名義俱別所揀

異故. 若世親無性不解總句. 但以下別德

成斯一覺. 故淸淨覺句句皆遍. 第二其身下.

別觀德相. 二十一德分二十段. 後二合故.

然攝論中二十一德通有三節. 一先列經二

十一句. 二無著菩薩. 立功德名以爲解釋.

三無性等. 但釋論名以符經旨. 今各句句

配屬. 其佛地論釋有同攝論有異攝論. 異

者引之. 今初明不二現行經也. 卽觀察如

來一向無障□轉功德. 此是無著立名. 他皆

倣此. 無性二釋. 一云謂佛一向無障□智. 於

一切事品類差別無著無疑故. 非如聲聞等.

有處有障有處無障二種. 此約離所知障智

德滿故. 非如聲聞有處有障者. 謂於極遠時

方無邊差別. 諸佛法中有無智轉. 第二釋云.

或二處現行. 此中無有如是所說二種現

行. 此釋二處亦前有障無障. 但前釋約表

爲一智轉. 此釋約遮故無彼二. 正同下經

二行永絶. 世親同於後釋. 親光云. 凡夫二乘

現行二障. 世尊無故. 凡夫現行生死起諸雜

下              欄

染. 二乘現行涅槃棄利樂事. 世尊無彼現行

二事故. 名不二現行. 無性生起云. 云何而

得此最勝覺. 故次說此諸聲聞等. 於所知境

有二現行. 所謂正智不染無知. 佛無此故.

文中分二. 初廣顯利樂. 明離所知故. 不

同二乘二住於下結成所住. 彰離煩惱不

同凡夫. 前中三. 初明應廣順機令喜. 二普

遍下. 明其遍應定慧莊嚴生物善根. 三示

現下彰應用深. 雖超語言而無遣曲濟. 二

結成所住者. 初句明智住法身. 能住所住二

俱廣大. 下句心無煩惱. 善根淸淨色相超

倫. 具上二義名淸淨覺. 他皆倣此. 第二智

慧已下. 明趣無相法. 卽觀察如來於有無

無二相. 眞如最淸淨能入功德. 無性云. 爲

明斷德故次說之. 不住生死涅槃相故.

卽無住涅槃. 然無相法卽是淸淨眞如. 趣謂

趣入. 謂此眞如諸法無性以爲相. 故非是有

相. 體卽圓成自相有故. 非是無相. 此二不

相離名無二相. 諸法中勝故名最勝. 遠離

客塵故名淸淨. 旣自能入亦令他入. 爲最

淸淨. 自入則不住生死. 他入則不住涅槃.

文中先明自入. 後明他入. 今初先明不住

生死智稱如境. 皆不可盡. 無比三昧令智

出生. 又令眞如出二障故. 二其身下明不

住涅槃. 同體大悲遍住物身. 心眞如性物

物遍故. 二令無量下辨令他入. 一則大悲冥

熏. 二則大智爲說令於身中見如來性. 成

一切智故. 種性不斷是入義也. 此用常寂

名爲涅槃. 第三住於諸佛究竟已下. 明住

經數: 一七三五

經名: 大方廣佛華嚴經疏卷第二十五

頁數: 六八六

上              欄

於佛住. 卽觀察如來無功用佛事. 不休息

功德. 爲欲得上無住涅槃故次明之. 文中

初明所住後彰住益. 今初言住佛住者. 謂

聖天梵等皆佛所住. 而於空大悲遍善安住

大悲性空卽是佛家故. 能不住生死涅槃.

爲究竟住. 此卽恩德. 是以親光亦名爲觀.

所1調化功德常住大悲. 晝夜六時觀世間

故. 後令不可下彰住家益. 初明由住大悲.

故能益物無遺. 是不休息義. 由住性空自

無功用故. 能令物住無分別. 出過衆生. 總

顯勝也. 第四獲一切下. 明逮得一切佛平

等性 下云得佛平等. 卽觀察如來. 於法身

中所依意樂. 作事無差別功德. 如上佛住

爲共不共. 故次明之. 此一切佛展轉和雜

而同住故. 一切諸佛三事無差. 非如聲聞

但有所依. 文卽分三. 初明所依無差別. 謂

一切智. 以一切諸佛. 皆依眞如淸淨智故.

放大光下顯智之用. 二普使已下明意樂無

差. 謂同有利樂勝意樂故. 普使之言卽意樂

也. 不可壞智卽如來藏. 普賢菩薩自體遍故.

染而不染名不可壞. 反源照極故名安住.

三遍住下作業無差. 一切皆作受用變化利

他事故. 於中先明作業周遍. 次從於下作

業所依. 卽自受用身. 一受以失名爲不退.

謂得法性卽念不退. 此後親生佛智. 此智

生已還住法界. 次明了已下正顯作業. 初觀

機. 後現不可說下. 作業受用變化. 各有多

類名不可說差別之身. 能令已下彰業之

益. 一能益他. 二隨初下滿本所願. 亦令於

中              欄

物能現色身. 此上四段明其自利. 後十七

段明其利他. 第五等觀衆生下. 明到無障

處. 卽觀察如來修一切障對治功德. 利他

之中先明化障對治. 故次明之. 謂已慣習

一切煩惱及所知障對治聖道. 卽一切智及

定自在性. 故論名爲修治. 又已到永離一切

習氣所依趣處. 經名到無障處. 二文互顯.

以有治必無障. 無障由有治故. 文中心無

所著. 是無煩惱障. 住無□住明無所知障.

得佛十力卽是種智. 是所知障治. 心常寂定

住一切智. 卽煩惱障治. 第六善能開演下. 明

不可轉法. 卽觀察如來際伏一切外道功

德. 由有上能治故他不能轉利有情事故

次明之. 謂敎證二法. 皆不爲他所動轉故.

無有餘法勝過此故. 文中初明敎道. 能悉

已下證道. 出生已下二道之益. 第七□以佛

日下. 明所行無□. 觀察如來生在世間. 不

爲世法所□功德. 顯示如來所化之中. 無

高下□. 故次明之. 謂世八風不能拘□故.

親光名降魔功德. 謂色等境不能亂故. 文

中以佛身日普照法界. 則橫無□. 常現不

沒則□無□. 不以無信生盲等而不現故.

正顯八風不□. □住已下顯無□因. 無有

變異示無□相. 如摩尼珠不隨物變. 2不著

我所於內無□. 世法以染於外無□. 由住

出世如蓮華故. 如有3頌云. 諸佛常游於

世間. 利樂一切有情類. 八法勢風邪分別不

能傾動不拘□. 第八於一切下. 明其所安

立不可思議. 卽觀察如來安立正法功德.

下              欄

由依前方便能作饒益之事. 故次明之. 謂

十二分敎名所安立. 由深廣故不可思議.

文中分二. 初約所詮以辨深廣. 後約能詮

以明深廣. 今初. 初句總顯. 建卽安立. 其智

下釋超世廣大. 卽是幢義. 拔置智地卽是

建義. 所有已下福智相對. 明高廣義. 二以

大慈下現身說法. 約能詮敎以明安立. 第

九於去來今下. 明遊於三世平等法性. 卽

觀察如來授記功德. 以上加行利有情事. 三

世諸佛皆悉平等. 故次明之. 謂於三世平等

性中. 能隨解了. 過去未來曾當轉事. 皆如

現在而授記故. 故下經云. 普見三世. 文中.

初明三世平等之義. 故云心常淸淨自得

平等. 令物不著使他平等. □與已下正明

授記. 授記未來令同過去種性. 亦名平等.

第十常遊十方下. 明其身流布一切世間. 卽

觀察如來於一切世界. 示現受用變化身

功德. 顯上利益一時頓遍非次第作. 故次明

之. 文中初通辨二身. 常約□窮. 遍約橫廣.

十方法界. 綺互其文. 後諸衆生心下總顯現

相德. 無不淨故不住生死. 機無不鑒故普

現世間. 第十一以智慧月下. 明於一切法

智無疑滯. 卽觀察如來斷疑功德. 以於上

十方彼彼之處作斷疑事. 故次明之. 謂於

諸境善決定故. 故下經云. 智□明達一切諸

法. 文中初自斷疑. 非不自決能斷他疑

故. 智月普照總明了. 境了達無得是了眞

境. 非不證眞能了俗故. □以智下明了俗

境. 一切皆以心爲自性義通二境. 攝境爲

經數: 一七三五

經名: 大方廣佛華嚴經疏卷第二十五

頁數: 六八七

上              欄

心是世俗勝義. 心之自性卽是眞如. 是勝義.

勝義如是而住. 以無所得而爲方便. 雙照

眞俗無住住故. 菩薩智光月法界以爲輪.

遊於畢竟空世間靡不現. 亦可屬上現受

用身. 二隨諸已下能斷他疑. 初明隨機現

身. 如來已下所斷疑境. 爲說緣起是斷疑法.

深入緣起疑見亡故. 知緣起無性故知法

無相. 無相無異故名一相. 智體理成故爲

其本. 後欲令下正明斷疑. 若離相著開示

菩提. 疑方斷故. 第十二爲欲救下. 明於一

切行成就大覺. 卽觀察如來令入種種行

功德. 由所化生性有差別. 故次明之. 謂入

種種行皆成大覺. 下經但云了一切行. 文

中初約說法令入. 開示佛道者令悟入故.

後令其下約現身令入. 攀緣修習是進善

行. 除滅已下是離惡行修菩提行. 總擧萬行

心不散動. 卽是入義. 旣萬行齊修則因無不

滿. 果無不成. 第十三悉能觀察下. 明於諸

法智無有疑惑. 卽觀察如來當來法生妙

智功德. 由卽於前所化有能無能善巧別

知. 故次明之. 謂聖聲聞言此人全無少分

善根. 如來知彼善法 當生. 現證過去微少

善根種子所隨故. 故文云悉能觀察. 下經

云. 盡一切疑. 如心度者遠劫採薪興一善

念. 佛便知故觀已便化故. 不壞其淸淨業報.

智慧已下釋其所以. 以智普入無不知故.

故親光名爲能隨所應□正敎誨功德. 謂

於諸法懷疑惑者. 無有堪能. 隨應敎誨

唯佛能故. 名智慧明了. 則第十一是自斷

中              欄

疑. 此斷他疑. 第十四永離一切下. 明凡所

現身不可分別. 下經但云無能測身. 卽觀

察如來. 如其勝解示現功德. 由上云善巧

別知故. 此次云. 於前所化邪正及俱行中

無有分別. 文中初二句明無分別義. 世虛

妄1解種現俱亡故云永離. 由自無分別故.

餘不可以分別知故. 親光名爲能正攝受

無染自體殊勝功德. 謂佛身功德. 非是雜染

分別所起. 無煩惱業生之雜染故. 不可分

別. 而無性云隨機現身. 如摩尼珠無分別

者. 則順今文佛無分別. 不順彼經不可之

言. 次放光明下彰所示現皆無分別. 見無厭

足而顯衆生不能分別. 如瞿波觀佛毛孔.

念念無厭不能窮究故. 以大功德下辨能

現德. 出生已下明所現益. 諸根已下辨所現

相. 謂諸根圓滿境界自在. 作諸佛事總彰現

意. 作已便沒明現時分. 旣隨勝解現則感

謝應移. 第十五善能開示下. 明一切菩薩等

所心智. 卽觀察如來無量所依調伏有情加

行功德. 爲欲引發任持不定種性聲聞. 菩

薩唯[&FFFF]#大乘故次明之. 言等所心者無不

心故. 佛地名爲正所心智. 謂唯菩薩正能心

故. 文中初明所心卽一切智. 此所心智卽是

無量菩薩所依. 而言道者通因果也. 爲諸

已下卽成所依義. 謂由無量菩薩. 爲欲調

伏諸有情故. 發起加行. 要以佛增上力故.

聞法爲先獲得妙智而爲所依. 令其發起

廣大欲樂者. 卽是調伏有情加行. 受持修習

者卽成智之因. 第十六成就一切下. 明得佛

下              欄

無二住勝彼岸. 卽觀察如來平等法身波羅

蜜多. 成滿功德. 爲遮所化. 於大師所疑一

切智. 非一切智故次明之. 由滿諸度是一

切智. 言無二者卽平等也. 平等有二. 一法

身平等. 於法身中滿諸度故. 二果位諸度

無增減. 故名爲平等. 親光則以住於法身.

卽是彼岸. 不說諸度故云法身無差別相.

名爲無二. 緣彼勝定常住其中. 故名爲住.

卽無二住名勝彼岸. 佛已窮到故名爲得. 文

中初滿諸度故云熾盛. 次無邊下. 以度滿

故莊嚴故名. 故法華云. 微妙淨法身具相三

十二. 以八十種好用莊嚴法身. 以十身圓

融不相離故. 言一切世間者不隔凡聖. 靡

不現[&FFFF]#. 雙2[&FFFF]#受用變化之身. 永離已下無

二□故和合識破相續心滅故. 於一切下顯

現法身. 智純淨故. 於功德下諸度滿故. 第十

七爲大法王下. 明不相間雜如來解脫妙智

究竟. 卽觀察如來隨其勝解示現差別佛

土功德. 以外人聞上平等. 謂同一性故. 次

說言不相間雜. 謂一切如來十身體用各各

別故. 猶如冥室千光. 但經云如來解脫. 無

著釋云隨其勝解. 世親無性皆云. 此中勝解

名爲解脫. 又勝解者通機及佛故. 無性云.

謂觀衆生勝解差別. 現金銀等土不相間

雜. 如來勝解現在前時. 隨衆生樂皆悉顯現.

無不了知. 名如來解脫等. 親光又爲一釋.

卽離障解脫故云如來妙智. 令衆生解脫.

名如來解脫妙智.  佛於此智已得究竟. 觀

今經中諸論各得一意. 復應加佛自得離

經數: 一七三五

經名: 大方廣佛華嚴經疏卷第二十五

頁數: 六八八

上              欄

障及作用解脫. 謂文云離諸障□故. 具無

邊德故. 令其入道故. 明見善惡是如來勝

解. 其心所樂卽衆生勝解. 是以不可偏取.

下經但云具足如來平等解脫. 在文分二.

初明變化身土不雜. 二明受用身土不雜.

無著但云差別佛土. 略擧一邊. 親光則雙

明身土. 合今文意. 今初變化中. 先身後土.

初中先總顯化身超勝. 次普現者. 通十法界

身放智慧光. 合如日義. 欲令已下彰所化

意. 能爲多化. 方顯佛德無邊所以. 名不間

雜者. 以於一切世間普化. 一佛旣爾餘何

所化. 故知所屬不同. 重重皆遍是不間雜義.

後以無□下. 別化因圓果滿之身. 初明因

圓. 爲大醫下現果滿身. 二一切世下明現

化土. 初明非唯能化. 亦能遍往. 淸淨慧下

明佛觀機. 卽是如來勝解現前. 於作不善下

隨機現土等. 隨諸衆生. 應以何國起調

伏心. 入佛智慧而取佛土. 故云善取時宜.

無適淨穢. 故云種種. 欲該餘化略無土

言. 義必含有. 又對後平等但言不善. 亦應

合有有漏之善. 二若諸衆生下. 現受用身

土. 先土後身已證眞如. 名平等心. [&FFFF]#受用

土是平等報. 上則心有高下. 此則依於佛

慧. 後隨其心樂下現受用身. 故親光云. 於

淨佛土現受用身. 亦不相雜. 令其已下明

現之益. 親光云. 大集會中現種種身. 與諸

菩薩受用法樂. 亦不相雜得智心喜等皆法

樂也. 又心大歡喜. 卽是初地見諸佛故生

歡喜等. 以證生信故名深重. 以證不退

中              欄

故得永言. 第十八一切衆生下. 明證無中

邊佛平等地. 卽觀察如來三種佛身方處無

分限功德. 由疑上如來妙智究竟. 非一非

異其相云何. 故次明此無中邊等. 常無常等

皆二邊相. 言方處者. 謂諸世界. 無分限者

釋無中邊. 此無中邊略有四義. 一世界無

中邊. 佛德如彼無有分限. 二世界無邊. 諸

佛十身. 卽於其中稱世界量. 平等遍滿. 三

此法身等. 於佛地中平等遍滿. 無中無邊

無有分限. 四此法身等遍一切處. 爲諸衆

生現作饒益. 然非自性無中無邊. 親光復

名此爲眞如相殊勝功德. 謂眞如相無有

中邊. 如此眞如. 卽是佛地平等法性. 證此

性故遍知一切. 於中不染. 今此文中總顯

十身皆無分限. 文中分二. 先別顯四智十

身. 後無數下總結因果. 今初先就覺他□

明自覺. 成就法身. 於中先明覺他. 卽妙觀

察智及成所作智之所利樂. 若得見下彰其

所益. 無依義智卽大圓鏡. 是無中邊. 佛平等

地以無□智身無所依故. 則證眞如爲佛

地性. 轉昔染依爲智所依. 卽是如如及如

如智. 旣令他證顯自己證也. 次智慧下二

句. 卽妙觀察智. 莊嚴無奪. 顯圓鏡智所現之

影. 智山淸淨卽平等性智. 平等高出所以名

山. 四惑已亡故云淸淨. 因惑爲種生必待

時. 今能生自在故種受芽稱. 或現已下. 卽

平等性所現之影. 兼顯十身不唯此二故.

復言或令諸衆生至無患地者. 卽成佛地.

以遠離微細念故名爲無患. 後總結中初

下              欄

總明. 謂十力四智等莊嚴法身. 業行所成卽

是報佛現於世間. 結他受用及變化身. 總

上諸義則有十身. 一切已下總結異因同歸

一智. 謂智導萬行故. 能證此佛平等地. 若

報若化無不淸淨. 第十九常守本願下. 明

極於法界. 卽觀察如來窮生死際常現利

益安樂一切有情功德. 以上言無中邊相.

云何無相故次云極於法界. 謂此法界最淸

淨故. 離諸戱論是法界相. 能起等流利益

之事. 極此法界無有盡期. 親光亦名此德

爲證得果相殊勝功德. 謂得窮極淸淨法

界. 如是法界修道得故. 以斯則極法界言

有於二義. 一同法界常故. 二同法界淸

淨故. 文中先明常利樂. 二廣利樂. 今初

常守本願者. 謂本發心法界生界. 若有盡

者我願乃盡. 今生界未窮故常現利樂. 作

善友者. 世之善友略有七事. 一遭苦不捨.

二貧賤不輕. 三密事相告. 四遞相覆藏. 五

難作能作. 六難與能與. 七難忍能忍. 如來

亦爾. 爲物隨於六趣苦而不捨. 貧無法

財而不見輕. 本性客塵無不相告. 善根未

熟則以權覆實. 堪眞實化則以實覆虛

著弊垢衣執除糞器. 爲難作能作. 解□明

珠爲難與能與. 生違佛化. 乃至多劫心無

退動. 爲難忍能忍無不究竟方名堅固. 次

淸淨已下明同法界淸淨. 雖復常化. 離能

所相故名第一. 次六趣下廣多不捨. 次若

有已下不捨昔緣. 次而於下通顯不捨. 若

暫不隨則捨本願. 如願能作名不欺□. 次

經數: 一七三五

經名: 大方廣佛華嚴經疏卷第二十五

頁數: 六八九

上              欄

悉以下彰攝巧益. 令同法界淸淨□魔惑

故. 第二十從無□際下顯於二句. 謂盡虛空

性窮未來際卽觀察如來無盡等功德. 謂上

利樂皆無盡故. 深密佛地具斯二句. 開則

別中自有二十一句. 下離世間但云等虛空

界而無窮未來際欲顯圓數故. 親光亦

云. 次後二句顯示世尊無盡功德. 初句自利

後句利他. 故云. 謂如虛空. 經成壞劫性常

無盡. 如來一切眞實功德亦復如是. 如未來

際無有盡期. 利他功德亦復如是. 而無著

釋但云無盡功德等. 不言開合. 世親無性

開此等字. 爲究竟功德故皆云等言. 等取

究竟功德則以無盡功德釋初句. 究竟功

德釋後句. 而無性意. 後句是究竟無盡. 與

前無盡異者. 前則橫論無盡. 故云盡一切

界遍作有情諸饒益事. 後句則□顯無盡.

故云顯佛功德永無窮盡. 所化有情永無盡

故. 同顯無盡故. 二句合自他等異. 二句則

開. 今文意合. 欲顯二利不相離故. 窮未來

際. 通在極於法界及盡虛空故. 前段中已

顯常隨不捨. 爲順二論文分爲兩. 初唯橫

論無盡. 正明盡虛空性. 二爲上福田下. 雙

約橫□以顯無盡. 兼明窮未來際. 今初先

二句. 總言無□際者. 卽法身智身如彼虛

空. 無有障□. 無邊無際無盡無減. 無生無

滅無有變易. 名無□際. 而能現前作諸利

樂. 如彼虛空容受質□. 故云出廣大力. 次最

勝日下別顯依空無□之用. 略擧一日而有

四德. 一蘊藏千光. 二百川現影. 三有目皆

中              欄

[&FFFF]#. 四生成萬差名種種施. 上一段文言含

法喩. 佛是已下唯就法說. 初光明藏. 卽上日

藏身智光明. 含攝出生故. 諸力已下如日

無缺. □以大下. 如日舒光. 離諸魔敵降

老死怨. 如日大明衆景奪耀不獨合上故.

文有影略. 二雙約橫□論無盡者. 但云一

切. 通於十方及來際故. 文中先明爲生福

智之田. 上福田者具前德故. 凡所有下釋

上田義. 三義名上. 一令淸淨如無荒穢. 二

因少果多. 如涅槃說純陀施福. 三入無盡

智. 如田隨種隨生. 如穀展轉無盡. 成金剛

種終不銷故. 具斯三義稱曰上田. 次爲一

切下顯爲田主. 次爲一切衆生發生下. 明

體卽是田. 後智慧下明能爲田義. 具悲智

故. 初權實無二總爲一智. 對下能救. 悲智

無□合爲一心. 則是如來最淸淨覺. 上所引

功德之名全依無著. 其所解釋多依無性.

有不同者亦已對決. 與世間品小有同異

大旨無違. 至下品中當更顯示. 依上所

釋文旨有據德相可分. 若列宿羅空粲然

不雜. 豈得寬文廣申辭句. 於佛勝德蔑然

略陳. 幸諸後學不咎其繁而不要也. 第三

如是下結成觀解. 謂前諸德. 不出內德及

與外相. 今初二句總明能觀. 信解約於仰

推. 觀察通於諸眼. 後之八句. 就所顯德以

辨能觀. 前四內德後四外相. 前中謂佛內德

無量不出福智. 前二福智之體智慧之淵. 略

語其深. 功德之海義兼深廣. 淵宜趣入海

宜遊涉. 次二句福智之用. 智廣虛空福無不

下              欄

益. 稱此而了名普至知. 後四外相中. 初一

句重擧能觀. 揀內外故. 言正念者明非散

心. 了佛德相唯心無性. 靜而能鑒復云觀

察. 後三句. 亦就所觀以辨能觀. 初一句總

後二句別. 身雲普現卽是相好. 神通自在卽

前業用. 前二十一德中. 或一句之內言兼福

智. 一德之內體用雙明. 若別配屬義成偏近.

第二時彼大衆下明見佛光用. 前雖有用.

乃觀如來常所具德. 今現目[&FFFF]#故不同也.

文中三初[&FFFF]#常光. 二[&FFFF]#放光. 三顯光意. 今

初雖云毛出意取常出. 有十一句. 初總餘

別. 前三光相後七光益. 二爾時下[&FFFF]#放光

中. 先擧體相後以佛下. 辨光業用. 文有五

現. 一說法. 二現嚴. 此二皆先現後因. 三現

佛則先現後意. 令成敎證二甚深故. 四

現神變. 五現寶焰光皆先現後因. 第三爲

顯下現光意□顯可知. 第二爾時如來下.

明現勝德之意. 文分二別. 先牒前現德. 悲

爲能現智爲所現者. 影略其文. 應以依

二嚴體現二嚴德. 二欲令下正明現意. 分

二. 先明下益衆生. 二開示如來下明上弘

佛道. 今初分二. 先彰現益. 後世尊下辨現

益之因. 今初先擧所益. 我未信下辨益不

同. 然此益中文含多勢. 且依一判先約行

布. 初五十信. 始自初信令心調伏. 信位滿

故. 次觀下七句皆十住益. 謂初二句是住中

觀慧. 次二句下化上心之心. 後三句住中證

入. 知心自性. 故曰不違. 不退二乘故. 不

怖實際不由他悟. 是證實理. 圓敎十住

經數: 一七三五

經名: 大方廣佛華嚴經疏卷第二十五

頁數: 六九○

上              欄

許入證故. 三滿足下三句十行益. 初句位中

之行. 後二句位中之德. 四離魔下三句十向

益. 初句起行一向利他. 離二乘等魔□向

菩提故入佛境. 次句得法隨相離相無□難

思. 後句行成. 五常見諸下盡明十地. 初四句

皆歡喜地. 一見受用身故稱曰常. 二根本

證眞. 後得證無量法. 又證遍行眞如亦名

無量. 三則僧祇積福證理出生. 名福藏力. 四

發歡喜心. 是此位名入見道. 故名無疑地.

離惡淸淨是第二地. 依一切智見法不動. 是

三四地. 得入一切菩薩衆會. 是五六七地. 常

生佛家八地已上. 念無有間故曰常生. 若

約圓融. 初之五句信中攝位. 句各一位如理

思之. 從觀甚深下義通諸位. 以圓敎中位

位攝德故. 二辨現因. 旣積善所成故. 爲益

深大. 爲欲調伏諸衆生故一句. 文含二勢.

一結前謂結因所屬. 二生後. 生後開示亦

是爲生. 第二明上弘佛道中分二. 先別彰

所爲. 二自在已下擧因結歎. 前中有十七

句. 爲欲顯前二十一種殊勝功德. 初句爲

總餘皆是別. 於中前五各攝二德. 餘句各

一. 第一照明無□智慧藏句. 顯二德者. 一

顯不二現行故云無□. 無二□故. 二顯

趣無相法故. 云照智慧藏. 慧爲能照藏卽

所照. 無相眞如照明趣達眼目殊稱. 第二句.

一顯住於佛住. 謂住空大悲任運利樂無

休息時. 名曰熾然. 二顯逮得一切佛平等

住. 謂依淸淨智起利樂意. 作二身業皆熾

然故. 第三句一顯到無障處. 二顯不可轉

中              欄

法. 謂此二是降魔伏外功德. 前由有對治.

則不爲他動. 今由有神變乃能轉他. 第四

句. 一爲顯所行無□. 今遍趣現身卽是所

行有漏. 盡通八風不染. 又神通力卽能遍

因. 二顯其所安立不可思議. 謂佛威神所

建立故. 第五句. 初顯遊於三世平等法性.

約記三世事. 亦是神通無邊際言. 卽平等

性. 二顯其身流布一切世間. 此言甚顯. 下

皆各攝一德. 六顯於一切法智無疑滯. 本

願已滿故. 七顯於一切行成最正覺. 名智

遍往. 八顯於諸法智無有疑惑. 名於法自

在. 九顯一切菩薩等所心智. 十顯凡所現身

不可分別. 十一爲顯得佛無二住勝彼岸.

彼岸已圓十身殊妙故. 十二顯不相間雜

如來解脫妙智. 究竟功德. 又諸佛平等皆遍

而不相雜故. 十三顯證無中邊佛平等地.

平等之地卽淸淨藏. 十四顯極同法界. 故

云上妙. 十五有十力故能盡虛空. 見者無

厭. 十六窮未來際故照三世. 第二擧因結

歎. 前擧積因後歎無盡. 第六爾時兜率下.

天王請佛處殿. 亦稱五號□曰善來. 及下

文意皆如第三會說. 第七爾時世尊下. 如來

受請分二. 先受請入殿. 二爾時一切下入

已現嚴. 前中先明此界後辨結通. 前中初

一句明能應之德. 次明所爲之意. 三正受

請□顯可知.  第二現嚴顯是佛力故. 出過

諸天. 第八時兜率宮下. 天王獲益. 文中初得

定益. 往昔已下是進善益. 佛神力言通此二

益. 十住位劣攝散歸靜. 故樂音止息. 此位

下              欄

超勝得動實性故. 動寂無二. 熾然音樂心

不動也. 第九爾時下承力偈[&FFFF]#. 然憶念昔因

亦是益相取文便故爲說偈依. 文中二. 先

明此處偈[&FFFF]#. 後結通十方. 前中先說偈所

依. 後正陳偈[&FFFF]#. 十頌頌各一佛佛名有異.

略無別德餘同前會. 此佛卽前會十佛. 次

前十佛寄位漸深. 憶念漸遠耳. 第十爾時世

尊下如來就座. 文分四別. 一明就座. 二法

身下顯德亦大. 同前二十一德. 恐厭繁文

不能具釋. 三不可說下. 衆集卽眷屬圓滿.

然後品衆集有所表故. 但云一萬. 理實遍集

故此但云不可說衆. 未必但是後品之人. 四

坐此座下現嚴.  初此界後結通. 有云. 此升

座一段. 宜置入殿之後 歎處之前. □文不

曉者未必然也. 謂初請入殿[&FFFF]#爲請坐於

理何違

兜率宮中偈[&FFFF]#品第二十四(已下入第二十三經)

初來意者前明化主赴感. 今明助化[&FFFF]#揚.

及顯位體所依故次來也. 二釋名者. 謂十

方菩薩於此宮中[&FFFF]#佛實德故受斯名. 通

二種釋如第三會. 三宗趣者. 集衆放光偈[&FFFF]#

爲宗. 爲說□向爲趣. 四釋文亦三. 初集衆二

放光三偈[&FFFF]#. 初中二. 先明集因謂佛神力.

二十方下衆集. 於中文二. 先明此會. 後如

此世界下結通. 今初長分十段. 一總擧上首.

二眷屬數. 三來處遠近. 位增數增故各一萬.

四主菩薩. 名同名幢者略有五義. 一高出義.

表三賢位極故. 二建立義大悲大智建立衆

生及菩提故. 三歸向義. 謂大悲攝生智願攝